CELEX: 32014D0250
Language: fi
Date: 2014-04-29 00:00:00
Title: 2014/250/EU: Komission täytäntöönpanopäätös, annettu 29 päivänä huhtikuuta 2014 , päätöksen 2010/221/EU muuttamisesta siltä osin kuin on kyse kansallisten toimenpiteiden hyväksymisestä ostereiden herpesviruksen 1 μνar (OsHV-1 μνar) tietyille Irlannin ja Yhdistyneen kuningaskunnan alueille kulkeutumisen ehkäisemiseksi (tiedoksiannettu numerolla C(2014) 2763)  ETA:n kannalta merkityksellinen teksti

3.5.2014   
            
            
               FI
            
            
               Euroopan unionin virallinen lehti
            
            
               L 132/79
            
         KOMISSION TÄYTÄNTÖÖNPANOPÄÄTÖS,
   annettu 29 päivänä huhtikuuta 2014,
   päätöksen 2010/221/EU muuttamisesta siltä osin kuin on kyse kansallisten toimenpiteiden hyväksymisestä ostereiden herpesviruksen 1 μνar (OsHV-1 μνar) tietyille Irlannin ja Yhdistyneen kuningaskunnan alueille kulkeutumisen ehkäisemiseksi
   
      
         (tiedoksiannettu numerolla C(2014) 2763)
      
   
   (ETA:n kannalta merkityksellinen teksti)
   
      (2014/250/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2010/221/EU (2) säädetään, että ehkäistäkseen tiettyjen tautien kulkeutumisen alueelleen tietyt jäsenvaltiot voivat rajoittaa vesieläinten lähetysten markkinoille saattamista ja tuontia.
            
         
               (2)
            
            
               Jäsenvaltiot voivat soveltaa tällaisia rajoituksia edellyttäen, että ne ovat joko osoittaneet, että niiden alue tai sen tietyt rajatut osa-alueet ovat vapaita kyseisistä taudeista tai että ne ovat perustaneet hävittämisohjelman saavuttaakseen taudista vapaan aseman.
            
         
               (3)
            
            
               Päätöksen 2010/221/EU liitteissä I ja III luetellaan Irlannin ja Yhdistyneen kuningaskunnan alueet, jotka ovat ostereiden herpesviruksen 1 μvar (OsHV-1 μvar) torjumiseen sovellettavien hyväksyttyjen kansallisten toimenpiteiden kohteena.
            
         
               (4)
            
            
               Koska OsHV-1 μνaria pidettiin edelleen uutena tautina, johon liittyy monia epävarmuustekijöitä, eikä päätöksellä 2010/221/EU hyväksyttyjä seurantaohjelmia ollut arvioitu täysimittaisesti, komission täytäntöönpanopäätöksellä 2013/213/EU (3) sallittiin OsHV-1 μνariin liittyvien rajoitusten soveltaminen kyseisillä alueilla 30 päivään huhtikuuta 2014 saakka.
            
         
               (5)
            
            
               Tällä hetkellä käytettävissä olevat tieteelliset tiedot osoittavat, että OsHV-1 μvar todetaan taudinaiheuttajaksi edelleen useimmissa kuolleista nuorista ostereista ja osterinpoikasista kerätyissä näytteissä ja että taudin aiheuttama kuolleisuus on vähentynyt ja vakiintunut kahden viime vuoden aikana. Irlannin ja Yhdistyneen kuningaskunnan seurantaohjelmat osoittavat lisäksi, että merkittävä määrä tyynenmerenosterien tuotantoalueista on pysynyt taudista vapaana. Ohjelmat viittaavat siihen, että nykyisten siirtorajoitusten soveltaminen on ollut tehokasta. Edelleen on kuitenkin joitakin epävarmuustekijöitä, jotka liittyvät taudin epidemiologiaan ja siihen, mitkä ovat sopivimmat toimenpiteet, joita sen tehokkaaseen torjumiseen tarvitaan. Sen vuoksi pidetään tarpeellisena, että tilanteesta laaditaan kattavampi tieteellinen arviointi, johon kuuluu uusi Euroopan elintarviketurvallisuusviranomaisen EFSAn tieteellinen lausunto.
            
         
               (6)
            
            
               OsHV-1μvarin esiintymisen kehittymisestä unionissa käytettävissä olevien tieteellisten ja epidemiologisten tietojen perusteella ja odotettaessa EFSAn uutta tieteellistä lausuntoa on aiheellista jatkaa nyt voimassa olevien toimenpiteiden soveltamisaikaa, jotta jäsenvaltiot voivat asettaa kyseiseen tautiin liittyviä erityisiä rajoituksia. Soveltamisaikaa olisi jatkettava kahdella vuodella eli 30 päivään huhtikuuta 2016 saakka.
            
         
               (7)
            
            
               Komission täytäntöönpanopäätöksessä 2014/12/EU (4) vahvistetaan seuraavien Yhdistyneen kuningaskunnan alueiden OsHV-1 μνarista vapaa asema luettelemalla ne päätöksen 2010/221/EU liitteessä I: i) Ison-Britannian alue, lukuun ottamatta alueita Whitstable Bay, Kent, Blackwater Estuary, Essex, ja Poole Harbour, Dorset, ii) Pohjois-Irlannin alue: Larne Loughin alue ja iii) Guernseyn alue.
            
         
               (8)
            
            
               Yhdistynyt kuningaskunta toteaa komissiolle toimittamassaan lausunnossa, että OsHV-1 μvaria koskeva seurantaohjelma osoittaa taudista vapaan aseman muiden kuin tautialueiden osalta ja että ohjelmaa ei enää sovelleta siten kuin päätöksen 2010/221/EU liitteessä III ilmoitetaan.
            
         
               (9)
            
            
               Yhdistynyttä kuningaskuntaa koskeva kohta olisi sen vuoksi poistettava päätöksen 2010/221/EU liitteestä III.
            
         
               (10)
            
            
               Sen vuoksi päätöstä 2010/221/EU olisi muutettava.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/221/EU 3 a artiklan 2 kohdassa päivämäärä ”30 päivään huhtikuuta 2014” päivämäärällä ”30 päivään huhtikuuta 2016”.
   2 artikla
   Poistetaan päätöksen 2010/221/EU liitteessä III oleva Yhdistynyttä kuningaskuntaa koskeva ostereiden herpesvirukseen 1 μvar (OsHV-1μvar) liittyvä kohta.
   3 artikla
   Tätä päätöstä sovelletaan 1 päivästä toukokuuta 2014.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä huhtikuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 24.4.2010, s. 7).
   
      (3)  Komission täytäntöönpanopäätös 2013/213/EU, annettu 29 päivänä huhtikuuta 2013, päätöksen 2010/221/EU muuttamisesta siltä osin kuin on kyse kansallisten toimenpiteiden hyväksymisestä ostereiden herpesviruksen 1 μνar (OsHV-1 μνar) tietyille Irlannin ja Yhdistyneen kuningaskunnan alueille kulkeutumisen ehkäisemiseksi (EUVL L 120, 1.5.2013, s. 16).
   
      (4)  Komission täytäntöönpanopäätös 2014/12/EU, annettu 14 päivänä tammikuuta 2014, päätöksen 2010/221/EU muuttamisesta siltä osin kuin on kyse kansallisista toimenpiteistä, joilla ehkäistään vesieläinten tiettyjen tautien kulkeutuminen tiettyihin Irlannin, Suomen, Ruotsin ja Yhdistyneen kuningaskunnan osiin (EUVL L 11, 16.1.2014, s. 6).